# Ælfric's Lives of Saints/21swy

ui. non̅ iul̅. nat̄l̄ sci̅ sƿyðuni epi̅
On eadgares dagum ðæs æðelan cynincges · 001 Þaða se cristendom ƿæs ƿel ðeonde þurh god on angel-cynne under ðam ylcan cynincge · þa gesƿutelode god þone sanct sƿyðun mid manegum ƿundrū ·  he mære is ·
His dæda næron cuðe ærðan þe hi god sylf cydde · 006 ne ƿe ne fundon on bocum hu se bisceop leofode on þysre ƿorulde · ærðan þe he geƿende to criste ·
Þæt ƿæs þæra [←þære] gymeleast þe on life hine cuþon ·009  hi noldon aƿritan his ƿeorc ⁊ drohtnunge þam toƿerdum mannum ðe his mihte ne cuðon · ac god hæfð sƿa þeah his lif gesƿutelod · mid sƿutelū ƿundrum ⁊ syllicum tacnum ·
Ðes sƿyðun ƿæs bisceop on ƿinceastre · 014 sƿa þeah ofer hamtun-scire gesælig godes þeoƿa · ⁊ eahta [←eahte] bisceopas ƿæron betƿux him ⁊ $^{sce̅}$ aðelƿolde · nu næs us his lif cuð sƿa sƿá ƿé ǽr cƿǽdon butan  he ƿæs bebyrged æt his bisceop-stole be ƿestan þære cyrcan ⁊ ofer-ƿorht | syððan · oþ his ƿundra gesƿutelodon his gesælða mid gode ·
Þrym gearum ærðan þe $^{se}$ sanct into cyrcan ƿære gebroht021 of ðære stænenan þryh þe stent nu ƿið-innan þam niƿan geƿeorce · com se arƿurða sƿyðun to sumum gelyfedan smyðe · on sƿefne æteoƿiende ƿurðlice geglencged · ⁊ ðas ƿord him cƿæð to ·
Canst þu ðone preost þe is gehaten eadzige · 026 þe ƿæs of ealdan mynstre mid ðam oðrum preostum adræfed for heora unþeaƿum þurh aðelƿold bisceop ·
Se smið þa andƿyrde þam arƿurðan sƿyðune þus · 029
Gefyrn ic hine cuðe leof · ac he ferde heonon 030 ⁊ ic nat to geƿissan hƿær he ƿunað nu ·
Þa cƿæð eft se halga ƿer to ðam ealdan smyðe · 032
Ƿitodlice he ƿunað nu on ƿincel-cumbe ham-fæst · 033 ⁊ ic ðe nu halsige on þæs hælendes naman  ðu him min ærende ardlice abeode · ⁊ sege him to soþan  sƿiðun se bisceop hét  he fare to aþelƿolde bisceope · ⁊ secge  he ge-openige him sylf mine byrgene · ⁊ mine bán gebringe binnan ðære cyrcan · forðan þe him is getiþod ·  ic on his timan beo mannum gesƿutelod · And [sic @ Skeat] se smið him cƿ̅ to ·
La leof · eadzige nele gelyfan minū ƿordum · 042
Ða cƿ̅ se bisceop eft · Gange him to minre byrgene · 043 ⁊ ateo ane hringan up of ðære þryh · ⁊ gif seo hringe him folgað æt þam forman tige · þonne ƿat he to soðan  ic þe sende to him ·
Gif seo hringe nele up þurh his anes tige 047 þonne ne sceall he nates hƿon þinre sage gelyfan ·
Sege him eac siððan ·  he sylf geriht-læce 049 his dæda ⁊ þeaƿas to his drihtnes ƿillan · ⁊ efste anmodlice to þam ecan life ·
Sege eac eallum mannum  sona sƿa hi 052 geopeniað mine byrgene ·  hi magon ðær findan sƿa deorƿurðne hord [→goldhord] ·  heora dyre gold ne bið nahte ƿurð | ƿið þa fore-sædan maðmas ·
Se halga sƿyðun þa ferde fram þam smiðe up · 056 ⁊ se smið ne dorste secgan þas gesihðe ænigum menn · nolde beon geseƿen unsoðsagul boda ·
Hƿæt ða se halga ƿer hine eft gespræc 059 ⁊ git þryddan siðe · ⁊ sƿyðe hine þreade · hƿi he nolde gehyrsumian his hæsum mid ƿeorce ·
Se smið þa æt nextan eode sƿa ðeah to his byrgene · 062 ⁊ genā ane hringan earhlice sƿa ðeah · ⁊ clypode to gode þus cƿæðende mid ƿordum ·
Eala ðu drihten god ealra gesceafta scyppend · 065 getiða me synfullū  ic ateo þas hringan up of ðysum hlyde · gif se lið hér on innan seðe me spræc to on sƿæfne triƿa ·
He teah ða  isen up sƿa eaðelice [MS. has a redundant ‘up’ here] of ðam stane · 069 sƿilce hit on sande stode · ⁊ he sƿyðe þæs ƿundrode ·
He ða hit eft sette on  ylce þyrl · 071 ⁊ þyde mid his fét · ⁊ hit sƿa fæste eft stod ·  nan man ne mihte hit þanon ateon ·
Þa eode se smið ge-esgod þanon · 074 ⁊ gemette on cypincge þæs eadzies mann · ⁊ sæde him geƿislice hƿæt sƿyðun him bebead · ⁊ bæd hine georne  he hit abude him ·
He cƿæð  he hit ƿolde cyðan his hlaforde · 078 ⁊ ne dorste sƿa ðeah hit secgan æt fruman · ærþan ðe he beþohte  him ðearflic nære  he ðæs halgan hæse forhule his hlaforde · sæde þa be ende-byrdnysse hƿæt sƿyðun him bebead · þa onscunode se eadsige aðelƿold þone bisceop ⁊ ealle ða munecas þe on ðam mynstre ƿæron · for þære ut-dræfe þe he gedyde ƿið hí · ⁊ nolde gehyran þæs halgan bebod · þeah ðe se sanct ƿære gesib him for ƿorulde ·
He gebeah sƿa þeah binnan tƿam gearū 088 to þam ylcan mynstre ⁊ munuc ƿearð þurh god · ⁊ þær ƿunode oð he geƿát of life ·
Geblætsod is se ealmihtiga $^{god}$ þe ge-eadmed þone modigan · 091
| ⁊ ða eadmodan ahæfð to healicum geðincþū ·
⁊ gerihtlæcð þa synfullan · ⁊ symle hylt ða godan þe on hine hihtað forðan þe he hælend is ·
Eft ƿæs sum earm ceorl egeslicc [sic; egeslice?] gehoferod · 095 ⁊ ðearle gebiged þurh ðone bradan hofor · þam ƿearð gesƿutelod on sƿefne geƿislice ·  he sceolde gefeccan æt sƿyðunes byrgene his lichaman hæle · ⁊ þære alefednysse ·
He aras ða on mergen micclum fægnigende · 100 ⁊ mid tƿam criccum creap him to ƿynceastre · ⁊ gesohte ðone sanct sƿa sƿa him gesæd ƿæs · biddende his hæle gebigdum cneoƿum ·
He ƿearð þa gehæled þurh þone halgan bisceop · 104 sƿa  næs gesyne syððan on his hricge · hƿær se hofor stode þe hine gehefegode oð ·
Þa nyston þa munecas be ðam mæran halgan · 107 ⁊ ƿendon  sum oðer halga gehælde þone mann · ac se ceorl sæde  sƿyðun hine gehælde · forðan þe he sylf ƿiste geƿissost be ðam ·
Sū ƿer ƿæs geuntrumod sƿiðe yfelum broce · 111 sƿa  he earfoðlice þa eagan undyde · ⁊ uneaðe mihte ænig ƿord gecƿeðan · ac læg sƿa ge-ancsumod orƿene his lifes ·
Ða ƿoldon his freond ealle hine ferian to niƿan mynstre 115 to þam halgan iudoce ·  he him hæle forgeafe · ac him sæde sum man  him selra ƿære  hi to ealdan mynstre þone adligan feredon to sƿyðunes byrgene · ⁊ hi dydon sƿa sona ·
Hi ƿacodon ða þa niht ƿið þa byrgene mid him · 120 biddende þone ælmihtigan god ·  he ðam adligan menn his hæle forgeafe · þurh þone halgan sƿyðun ·
Se untruma eac ƿacode oð hit ƿolde dagian · 123 þa ƿearð he on slæpe · ⁊ seo ƿurðfulle [← -a] byrgen þæs ðe him eallum þuhte eall bifigende ƿæs · ⁊ þam adlian þuhte sƿylce man his ænne scó of ðam fét him atuge | ⁊ he færlice aƿóc ·
He ƿæs ða gehæled þurh ðone halgan sƿyðun · 128 ⁊ man sohte þone scó sƿyðe geornlice · ac hine ne mihte nan man gemetan [←gemetan] þær æfre · ⁊ hi geƿendan þa hám mid þam gehæledan menn ·
Þær ƿurdon gehælede æt ðære halgan byrgene 132 eahta untrume menn · ærðan þe he of ðære byrgene up genumen ƿære · ƿundorlice þurh god ·
Eadgar cyning þa æfter ðysum tacnum 135 ƿolde  se halga ƿer ƿurde up gedón · ⁊ spræc hit to aðelƿolde þam arƿurðan bisceope ·  he hine up adyde mid arƿurðnysse ·
Þa se bisceop aðelƿold mid abbodum ⁊ munecum · 139 dyde up þone sanct mid sange ƿurðlice · ⁊ bæron into cyrcan sce̅ petres huse · þær he stend mid ƿurðmynte ⁊ ƿundra gefremað ·
Þær ƿurdon gehælede þurh ðone halgan ƿer · 143 feoƿer ƿan-hale menn binnan ðrym dagum · ⁊ geond fif monþas feaƿa daga ƿæron  ðær næron gehælede · huru ðry untrume · hƿilon fif · oððe syx · seofon oððe eahta · tyn oððe tƿelf · syxtyne · oððe eahtatyne · binnon tyn dagum þær ƿurdon tƿa hund manna gehælede · ⁊ sƿa fela binnan tƿelf monðū  man hi getellan ne mihte ·
Se lictun læg afylled mid alefedum mannum · 151 sƿa  man eaðe ne mihte  mynster gesecan · ⁊ þa ealle ƿurdon sƿa ƿundorlice gehælede binnan feaƿa dagum ·  man þær findan ne mihte fif unhale menn of þam micclan heape ·
On þam dagum ƿæron on ƿihtlande þreo ƿíf · 156 þa tƿa ƿæron blinde geond nigon geara fec · ⁊  þrydde ne geseah þære sunnan leoht næfre ·
Hi begeaton þa earfoðlice $^{him}$ ænne latteoƿ159 ænne dumbne cnapan ⁊ comon to þam halgan · ⁊ ane niht þær ƿacodon ⁊ ƿurdon gehælede ·
| ge ða blindan ƿíf ge se dumba latteoƿ ·
Þa sæde se cnapa þam cyrcƿerde  · 163 ⁊ cƿ̅  he næfre ær naht cƿeðan ne mihte · ⁊ bæd  hi sungon þone gesettan lof-sang ·
On þære ylcan tide ƿæs sum ƿyln gehæft to sƿinglum 166 for sƿyðe lytlan gylte · ⁊ læg on hæftnedum  heo hetelice ƿære þæs on mergen besƿungen · þa ƿacode heo ealle ða niht ⁊ mid ƿope clypode to ðam halgan sƿyðune  he hulpe hire earmre · ⁊ frā þam reðum sƿinglum $^{hi}$ ahredde þurh god ·
Mid þam þe hit dagode ⁊ man drihtnes lofsang ongan · 172 þa feollan ða fot-copsas færlice hire fram · ⁊ heo arn to cyrcan to þam arƿurðan halgan gebundenum handum sƿa sƿa se halga ƿolde · ⁊ se hlaford com æfter ⁊ alysde hire handa · ⁊ gefreode hi sona for sƿyðunes ƿurðmynte ·
Sum þegn læg alefed lange · on paralisyn · 178 ⁊ ne mihte of his bedde for manegum gearū ·
Þa cƿæð he $^$ $^{he}$ ƿolde to ƿynceastre syðian180 huru on his hors-bære · ⁊ biddan his hæle ·
Mid þam þe he þis cƿæð to his cnihtum ⁊ freondū · 182 þa ƿearð he gehæled ⁊ geƿende sƿa þeah to þam halgan sancte · siðigende on fotum fyrmest on þam flocce on ealre þære fare · ⁊ ðancode þam halgan his hæle geornlice ·
Fif ⁊ tƿentig manna myslice ge-untrume 187 comon to þam halgan heora hæle biddende · sume ƿæron blinde · sume ƿæron healte · sume eac deafe · ⁊ dumbe eac sume · ⁊ hi ealle ƿurdon anes dæges gehælede þurh þæs halgan ðingunge · ⁊ him ham geƿendon ·
Sum þegn ƿæs on engla lande on æhtum sƿyðe ƿelig · 193 se ƿearð færlice blind · þa ferde he to rome · ƿolde his hæle biddan · æt þam halgum apostolum ·
He ƿunode þa on rome ⁊ ne ƿearð gehæled · 196 feoƿer gear fulli|ce · ⁊ befran þa be sƿyðune hƿylce ƿundra he ƿorhte syððan he geƿende þanon · he efste þa sƿyðe ⁊ to his earde geƿende · ⁊ com to þam halgan ƿere ⁊ ƿearð gehæled þær · ⁊ ham geƿende mid halre gesihðe ·
Sū ƿer ƿæs eac blind ƿel seofon gear fulle · 202 se hæfde ænne latteoƿ þe hine lædde gehƿider · ða sume dæg eode hé sƿa sƿa he oft dyde · ⁊ se latteoƿ ƿearð gebolgen ⁊ þone blindan forlét · arn him aƿeg · ⁊ se oðer nyste hu he ham come · ac clypode to gode mid inneƿerdre heortan · ⁊ mid angsūnysse cƿæð ·
Eala þu mihtiga drihten manna ⁊ engla · 209 geseoh mine yrmðe ic geseon ne mæg · ⁊ min lyðra latteoƿ forlet me þus ænne ·
Gemiltsa me drihten þurh ðone mæran sƿyðun · 212 ⁊ forgif me gesihðe · for ðæs sanctes geearnungum ·
Eft he clypode þus · ⁊ cƿ̅ to ðam halgan · 214
Eala þu milda bisceop þe manega ƿundra of cumað 215 þurh þone lifigendan god · leof ic þe bidde  þu me geþingie to þam mihtigan hælende · ic gelyfe  he ƿille geƿislice þe tiðian ·
He ƿearð þa gehæled · ⁊ hæfde his gesihðe · 219 ⁊ ham eode blyðe butan latteoƿe ana
Se ðe lytle ær þanon ƿæs gelæd þurh ðone oþerne · 221 ⁊ his magas ðancodon mycclū ðæs gode ·
Aþelƿold þa se arƿurða ⁊ se eadiga bisceop · 223 þe on ðā dagum ƿæs on ƿinceastre bisceop · bead his munecum eallum þe on ðam mynstre ƿunodon ·  hi ealle eodon endemes to cyrcan · ⁊ mid sange heredon þæs sanctes mærða · ⁊ god mærsodon sƿa on þam mæran halgan · sƿa of sƿa ænig ƿan-hal mann ƿurde gehæled ·
Þa dydon hi sona sƿa · ⁊ sungon þone lofsang · 230 oð heom [←him] laðode eallum  hi sƿa oft arisan · hƿilon þryƿa on niht · hƿilon feoƿer syðum to singenne þone lofsang þonne hi slapan sceoldon ·
| ⁊ forleton ealle endemes þone sang ·
forðam þe se bisceop ƿæs bysig mid þam cynincge · ⁊ nyste butan hi sungon þone lof-sang forð on ·
Hƿæt ða se halga sƿyðun sylf com on sƿefne 237 ƿundorlice geglencged to sumum godan menn · ⁊ cƿæð ·
Gang nu to ealdan mynstre · ⁊ þam munecum sege 239  gode sƿyðe oflicað heora ceorung · ⁊ slæƿð ·  hi dæg-hƿamlice geseoð drihtnes ƿundra mid him · ⁊ hi nellað herian þone hælend mid sange · sƿa sƿa se bisceop bebead þam gebroðrum to donne · ⁊ sege gif hi nellað þone sang gelæstan · þonne gesƿicað eac sona ða ƿundra · ⁊ gif hi þone lofsang ƿillað æt þam ƿundrum singan · sƿa oft sƿa ƿanhale menn þær ƿurðað gerihte · þonne ƿurðaþ mid him ƿundra sƿa fela ·  nan man ne mæg gemunan on life ·  ænig man gesaƿe sƿylce ƿundra ahƿær ·
Þa aƿæcnode se ƿer of þam ƿynsuman slæpe · 251 ⁊ sƿyðe be-sargode  he geseon ne moste ne nan læncg brucan þæs beorhtan leohtes · þe he mid sƿiðune hæfde $^{ða}$ geseƿen ·
He arás sƿaðeah ⁊ sƿiðe hraðe ferde 255 to aþelƿolde bisceope · ⁊ him eall þis sæde ·
Aþelƿold þa asende sona to þam munecum 257 of cyninges hyrede · ⁊ cƿ̅  hi sceoldon þone lof-sang singan · sƿa sƿa he ge-set hæfde · ⁊ se þe hit forsaƿe · sceolde hit mid fæstene seofon niht on án sƿarlice gebetan ·
Hi hit heoldon þa syððan symle on ge-ƿunon · 262 sƿa sƿa ƿe gesaƿon sylfe for oft · ⁊ þone sang ƿe sungon unseldon mid heom [←him] ·
Sum ƿer ƿæs betogen  he ƿære on stale · 265 ƿæs sƿaðeah unscyldig · ⁊ hine man sona gelæhte ⁊ æfter ƿoruld-dome dydon him ut þa eagan · ⁊ his earan forcurfon · þa arn him  blod into þam heafde ·  he gehyran ne mihte ·
Þa ƿæs he seofon monðas ƿunigende sƿa | blind · 270 ⁊ his hlyst næfde · oþ he mid geleafan ferde to þam halgan sƿyðune · ⁊ gesohte his ban biddende þone halgan  he his bene gehyrde · ⁊ him huru geearnode  he gehyran mihte forþan ðe he ne gelyfde  he onliht ƿurde · ⁊ cƿæð  he ƿurde ƿolice sƿa getucod ·
Þa ƿearð godes ƿundor geƿorht an þam menn 277 þurh sƿyðunes þingunge  he geseah beorhte ansundum eagum · þeah ðe hí ær ƿæron ut adyde of þā eah-hringum · ⁊ se oðer æppel ƿas ge-emtigod · ⁊ se oðer hangode gehal æt his hleore ·
Him ƿæs eac forgifen  he ƿel mihte gehyran · 282 se ðe ær næfde ne eagan · ne hlyst ·
Is sƿa ðeah to ƿitenne  ƿe ne moton us gebiddan · 284 sƿa to godes halgum sƿa sƿa to gode sylfum · forðan þe he is ana god ofer ealle þincg ·
Ac ƿe sceolon biddan soðlice þa halgan · 287  hí us þingion to þam þrym-ƿealdendum gode · seþe is heora hlaford ·  he helpe us ·
Hƿilon ƿacodon menn sƿa sƿa hit geƿunelic is 290 ofer an dead lic · ⁊ ðær ƿæs sum dysig mann plegol ungemetlice · ⁊ to þam mannum cƿæð sƿylce for plegan ·  he sƿyðun ƿære ·
Ge magon to soðum ƿitan  ic sƿyðun eom 294 se ðe ƿundra ƿyrcð · ⁊ ic ƿille  ge beran eoƿer leoht to me · ⁊ licgað on cneoƿū ⁊ ic eoƿ forgife   ge gyrnende beoð ·
He ƿoffode ða sƿa lange mid ƿordum dyslice · 298 oð he feoll gesƿogen sƿylce he saƿl-leas ƿære · ⁊ hine man bær ham to his bædde sona · ⁊ he læg sƿa lange his lifes orƿene ·
His magas ða æt nextan þone mann feredon 302 to þam halgan sƿiþune · ⁊ he sylf andette his dyslican ƿord þe he dyrstiglice spræc · ⁊ bæd him forgifnysse · ⁊ he ƿearð þa gehæled · sƿá  he hal eode ham mid his magum ·
Is eac to ƿitenne  menn unƿislice doð307 þa ðe dƿollice plegað æt deadra man|na lice · ⁊ ælce fulnysse þær forð-teoð mid plegan · þonne hi sceoldon sƿyðor be-sargian þone deadan · ⁊ ondrædan him sylfum þæs deaðes tocyme · ⁊ biddan for his saƿle butan geƿéde georne ·
Sume menn eac drincað æt deadra manna lice 313 ofer ealle þa niht sƿiðe unrihtlice · ⁊ gremiað god mid heora gegaf-spræce · þonne nan gebeorscype ne gebyrað æt líce. ac halige gebedu þær gebyriað sƿiþor ·
Hƿilon comon to $^{ðā}$ halgan hund-tƿelftig manna318 mislice geuntrumode mid manegum brocum · ⁊ þa ƿurdon ealle ƿundorlice gehælde · binnan þrym ƿucum · ⁊ hi ƿendon ham þancigende þam ælmihtigan $^{gode}$ ⁊ þam arƿurðan sƿiþune ·
Sumes þegnes cniht feoll færlice of $^{his}$ horse323  him to-bærst se earm · ⁊ se oðer sceanca · ⁊ sƿiðe ƿearð gecƿysed ·  hi sona ƿendon  he þær-rihte sceolde sƿeltan heom [←him] ætforan ·
He ƿæs his hlaforde sƿyþe leof ærþan · 327 ⁊ se hlaford $^{þa}$ besargode sƿyðe þone cniht · ⁊ bæd þone ælmihtigan mid inƿerdre heortan ·  he þam menn geheolpe þurh ðone mæran sƿiþun ·
He clypode eac to sƿiðune þus secgende mid geomerunge · 331
Eala ðu halga sƿiðun · bide þone hælend · 332  he lif forgife þysum licgendum cnihte · ⁊ ic beo þæs þe geleaffulra þam lifigendan gode · eallum minum dagum gif he deð þis þurh þe ·
Se cniht ða aras hal gehæled þurh sce̅ sƿiþun · 336 ⁊ se hlaford þæs fægnode · ⁊ mid geleafan god herede ·
Sum eald þegn ƿæs eac on ƿihtlande untrum · 338 sƿa  he læg bæddryda sume nigon gear · ⁊ of ðam bedde ne mihte buton hine man bære ·
Him comon þa on sƿefne to tƿegen scinende halgan · 341 ⁊ heton hine yrnan ardlice mid him ·
| Þa cƿæð se adliga hu mæg ic yrnan mid eoƿ · 343
þonne ic ne arás of þysum bedde ana · nu for nigon gearum butan oþres mannes fylste ·
Þa cƿædon þa halgan · þu cymst to ðære stoƿe 346 gif ðu færst mid us nu · ðær þær ðu under-fehst þine hæle ·
He ƿearð þa sƿyðe fægen · ⁊ ƿolde faran mid heom [←him] · 348 ac þaþa he ne mihte heom [←him] mid syðian · þa flugon hi geond þa lyft ⁊ feredon þone adligan · oð hi becomon to sumum ænlicū felda fægre gebloƿen · ⁊ þær ƿæs an cyrce of scinendum golde · ⁊ of gymstanū standende on þam felda [←felde] · ⁊ se halga sƿiðun on scinendum mæsse-reafe stód æt ðam ƿeofode · sƿylce he ƿolde mæssian ·
Sƿyðun cƿæð þa sona to þam seocan menn · 356 ic secge ðe broðor þu ne scealt heonon-forð nanon menn yfel don · ne nanne man ƿyrigan · ne nænne man tælan · ne teonful beon · ne ðu man-slagum ne geðƿærlæce · ne manfullū reaferum · ne ðeofum þa ne olæce · ne yfeldædum ne ge-ðƿærlæce · ac sƿiðor gehelp sƿa þu selost mæge ƿan-hafolum mannū mid þinum agenū spedum · ⁊ þu sƿa þurh godes mihte sylf bist gehæled ·
Se adliga þa ðohte  he yfel nolde dón365 buton þam anū þe him ǽr yfel dyde · ⁊ ðam ƿolde dón ƿel þe him ƿel dyde ǽr ·
Þa ƿiste se halga sƿiðun hu his heorte smeade · 368 ⁊ cƿæð bliðelice him to ·
Broðor ic þe secge · 369 ne do þu sƿa þu smeadest ·  ðu derige ænigum þeah ðe he derige ðe · ac þinū drihtne ge-efenlæc · se ðe nolde ƿyrian þa ðe hine dydon to cƿale · ⁊ het his folgeras  hí for heora fyondū ge-bædon ·
Eac cƿæð paulus se apostol to eallū cristenum mannum · 374 gif ðinum fynd hingrige fed hine mid mettum ·
| oððe gif him þyrste ðu do him drincan ·
Þa cƿ̅ se bedryda to ðam bisceope eft · 377
La leof · sege me hƿæt þu sy manna · 378 nu ðu manna heortan miht sƿa asmeagen ·
Þa cƿæð se halga sƿyðun · ic eom seþe nu niƿan com · 380 sƿylce he cƿæde sƿa · ic ƿæs gesƿutelod nu niƿan ·
Þa cƿ̅ se bædryda to ðam bisceope eft. 382 hu eart ðu gehaten · ⁊ se halga him cƿ̅ to ·
Þonne ðu cymst to ƿinceastre · þu ƿast minne naman · 384
Se man ƿearð þa gebroht to his bedde eft sona · 385 ⁊ aƿóc of slæpe · ⁊ sæde his ƿife ealle ða ge-sihðe þe he geseƿen hæfde ·
Þa cƿæð  ƿif him to ·  hit ƿære sƿyðun 388 se ðe hine lærde mid þære halgan lare · ⁊ þone ðe he geseah on ðære cyrcan sƿa fægerne ·
Heo cƿ̅ ða to þam ƿere · hit ƿære nu full góód · 391  ðe man bære to cyrcan · ⁊ þu bæde þone halgan  he ðe gehælde þurh his halgan ge-earnunga [←ge-earnunge]·
Hine man bær ða sona of ðam bedde to cyrcan 394 binnan ƿithlande [sic @ Skeat] · ⁊ he ƿearð gehæled sona þurh þone ælmihtigan god · for sƿyðunes ge-earnungum · ⁊ eode him ða ham hal on his fotū · seðe ær ƿæs geboren on bære to cyrcan ·
He ferde eac siððan to $^{ƿin}$ceastre for-raðe · 399 ⁊ cydde aðelƿolde þam arƿurþan bisceope · hu he ƿearð gehæled þurh þone halgan sƿiþun · ⁊ land-ferð se ofer-sǽƿisca hit gesette on læden ·
Nu is to ƿitenne  [þæt @ Skeat] ƿe ne sceolan cepan ealles 403 to sƿyðe be sƿefnum · forðan þe hi ealle ne beoð of gode ·
Sume sƿefna syndon soðlice of gode · 405 sƿa sƿa ƿe on bocum rædað · ⁊ sume beoð of deofle to sumū sƿicdome hu he ða saƿle for-pære · ac his gedƿimor ne mæg derian þam godum · gif hi hi bletsiaþ · ⁊ hi | gebiddað to gode ·
Þa sƿefna beoð ƿynsume þe geƿurðaþ of gode · 410 ⁊ þa beoð egefulle ðe of þam deofle cumað · ⁊ god sylf forbead  ƿe sƿefnum ne folgion · þe læs ðe se deofol us bedydrian mæge ·
Sū man on ƿinceastre ƿearð yrre his ðeoƿan men 414 for sumere gymeleaste · ⁊ gesette hine on fetera ·
He sæt ða sƿa lange on þam laðum bendum · 416 oð he bestæl ut mid his stafe hoppende · ⁊ gesohte ðone sanct sƿyðun mid geomerunge ·
Se scyttel ða asceat sona of þære fetere · 419 ⁊ se ðeoƿa aras ahred þurh ðone halgan ·
Sum mann ƿæs gebunden on-butan  heafod 421 for his hefigum gylte · se com to þam halgan · ⁊ his sƿara heafod-bend sona to-bærst · sƿa he hine gebæd
Ne mage ƿe aƿritan ne mid ƿordum asecgan 424 ealle þa ƿundra þe se halga ƿer sƿiðun · þurh god gefremode on ðæs folces gesihþe · ge on gehæftum mannū · ge on unhalum mannū · mannum to sƿutelunge ·  hí sylfe magon godes rice geearnian mid godū ƿeorcū · sƿa sƿa sƿiþun dyde · þe nu scinð þurh ƿundra ·
Seo ealde cyrce ƿæs eall behangen mid criccum · 431 ⁊ mid creopera sceamelum · fram ende oð oþerne on ægðrū ƿage · þe ðær ƿurdon gehælede · ⁊ man ne mihte sƿa ðeah macian hi healfe up ·
Þyllice tacna cyþað  crist is ælmihtig god · 435 þe his halgan gesƿutelode þurh sƿylce ƿel-dæda · þeah ðe ða Iudeiscan þurh deofol besƿicene · nellon gelyfan on þone lyfigendan crist · ærðan þe antecrist ofslagen bið þurh god · þonne bugað þa earmingas on ende þysre ƿorulde ðe þær to lafe beoð mid geleafan to criste · ⁊ ða ærran losiað þe ǽr | noldon gelyfan ·
Ƿe habbað nu gesæd be sƿiðune þus sceortlice · 443 ⁊ ƿe secgað to soðan  se tima ƿæs gesælig ⁊ ƿynsum on angel-cynne · þaða eadgar cynincg þone cristen-dom ge-fyrðrode · ⁊ fela munuclifa arærde · ⁊ his cynerice ƿæs ƿunigende on sibbe · sƿa  man ne gehyrde gif ænig scyp-here ƿære buton agenre leode þe ðis land heoldon · ⁊ ealle ða cyningas þe on þysum iglande ƿæron · cumera · ⁊ scotta · comon to eadgare · hƿilon anes dæges eahta cyningas · ⁊ hi ealle gebugon to eadgares ƿissunge ·
Þær-to-eacan ƿæron sƿilce ƿundra gefremode 454 þurh þone halgan sƿyðun · sƿa sƿa ƿe sædon ær · ⁊ sƿa lange sƿa ƿe leofodon þær ƿurdon gelome ƿundra ·
On ðam timan ƿæron eac ƿurð-fulle bisceopas · 457 dunstan se anræda æt ðam erce-stole · ⁊ aþelƿold se arƿurða · ⁊ oðre gehƿylce · ac dunstan ⁊ aþelƿold ƿæron drihtne gecorene · ⁊ hi sƿyðost manodon menn to godes ƿillan · ⁊ ælc god arærdon gode to cƿemednysse ·  gesƿuteliað þa ƿundra þe god ƿyrcð þurh hi ·
itē alia.
Mannū is eac to ƿitenne  manega dry-men 464 maciað menig-fealde dydrunga þurh deofles cræft · sƿa sƿa ƿischeras of doð · ⁊ bedydriað menn sƿylce hi soðlice sƿylc þincg don · ac hit is sƿa ðeah dydrung mid deofles cræfte · ⁊ gif hƿa hit bletsað þonne ablynð seo dydrung ·
Be ðam ƿe magan secgan sume soðe bysne · 470
Macharius ƿæs ge-haten sum halig fæder471 on | ƿæstene ƿunigende · fela ƿundra ƿyrcende munuc-lifes man · ða ƿearð an mæden forbroden þurh dry-manna dydrunge · ge-dƿimorlice sƿa ðeah ·
Þæt [sic @ Skeat] mæden ƿæs sƿa forbroden sƿylce heo an myre ƿære · 475 ⁊ eallum þam þuhte þe hire onlocodon sƿilce heo myre ƿære · na mennisces gecyndes ·
Þa leddon hire magas hi to macharie · 478 ⁊ he sona axode hƿæt hi ƿoldon mid þam ·
Þa magas him cƿædon to · þeos myre þe ðu gesihst 480 ƿæs ure dohtor arƿurðe mæden · ac aƿyrigde dry-menn aƿendon hí to myran · nu bidde ƿe ðe leof ·  ðu ge-bide for hí ⁊ hi eft aƿende to þam ðe heo ær ƿæs ·
Macharius þa cƿ̅ to hire magum ðus · 485
Ic ge-seo þis mæden on menniscū gecynde · 486 ⁊ heo nis na aƿend sƿa sƿa ge ƿenað  heo sy · ⁊ heo nan þincg on hire næfð horses gecyndes · ac on eoƿrū gesihþū hit is sƿa gehiƿod þurh ðæs deofles dydrunge · ⁊ his drymenn leaslice ·
Macharius ða gebæd for  mæden god · 491 ⁊ mid ele gesmyrode · ⁊ mid ealle adræfde þas deofles gedƿimor · þurh his drihtnes naman · sƿa  hi ealle gesaƿon ·  heo ansund ƿæs ·
Sƿylce synd þa dydrunga þære dry-manna; [sic @ Skeat] 495
Sy ƿuldor ⁊ lof þam ƿel-ƿillendan scyppende 496 þe his halgan mærsað mihtiglice mid ƿundrum · seðe á rixað on ecnysse · amen ·